السلام عليكم ورحمة الله وبركاته. اهلا بحضراتكم في المقطع رقم متين واربعتاشر مش كده؟ متين واربعتاشر من مقاطع حظر التجول والمقطع رقم سبعة من مقاطع تدبر سورة الحجر آآ هفكركم بكرة ان شاء الله الساعة سبعة ونص بتوقيت القاهرة هنعمل اجتماع زوم لنا احنا ما نجيبش ناس من برة
انا مش هقول كلمة ما فيش محاضرة احنا مجرد هنحاول نتناقش مع بعض ازاي ننشر هذا الخير ونضاعف اعداد المتابعين هنطرح هطرح لكم الاول المشاكل اللي عندنا وازاي نضاعف الاعداد دية ونجيب قرايبنا ونجيب اصحابنا والكلام ده كله
اه فانا هحط لكم رابط الزوم لأ اللي عايز يدخل بالزوم عشان يشارك ويتكلم يخش بالزوم. غير كده ان شاء الله هعمل آآ هعمل آآ شير على الفيسبوك بحيس الناس تبقى اه شايفة الاجتماع بتاعنا
آآ بس مش هتقدر تشارك طيب قبل ما نبدأ تدبر الحجر في مفهوم عقائدي مهم جدا جدا جدا محتاجين نشرحه قبل ايات الحجر النهاردة يا جماعة في سورة العنكبوت ربنا سبحانه وتعالى بيقول
يعذب من يشاء ويرحم من يشاء واليه تقلبون الاية دي مرعبة يعذب من يشاء ويرحم من يشاء غير تماما يعذب من يضل ويرحم من يهدي او من يهتدي لكن يعذب من يشاء
معناها ان ربنا اذا شاء ممكن يعذب اللي اهتدوا ويعذب المؤمنين ويعذب الصالحين. مين اللي يستطيع منع الله سبحانه وتعالى من ذلك؟ لا احد يستطيع ان يمنع ربنا ايعذب من يشاء
مرعب جدا الكلام ده. ويرحم من يشاء. معناها ان ربنا ممكن يرحم الكافرين ويرحم الظالمين ويرحم المجرمين ويرحم الخائنين ويعذب الكويسين والصالحين والطيبين والمؤمنين مين اللي يقدر يمنع ربنا من زلك؟ ما حدش
طيب ما دي تبقى مصيبة لو حصل كده ربنا سلطته مطلقة مين يقدر يحط لربنا قانون يمشي عليه مين يقدر يحط لربنا طريق ويقول له ما تخرجش عنه. ما حدش
كل شيء متوقع لما تبقى السلطة مطلقة ايه اللي يضمن ان الحاكم ما يزلمش طالما ان سلطته مطلقة وما فيش قانون للحاكم يحكم به في الحديث الصحيح في صحيح مسلم
حديث قدسي يعني كلام ربنا لكن بصياغة النبي. يعني النبي بيقول ربنا قال لكنه مش قرآن عن ابي ذر رضي الله عنه قال قال رسول الله صلى الله عليه وسلم فيما يروي عن ربه تبارك وتعالى يبقى ده
يا عبادي اني حرمت الظلم على نفسي وجعلته بينكم محرما فلا تظالموا حديث طويل وجميل جدا شوفوه واقروه لكن انا اللي يهمني فيه دلوقتي اني حرمت الظلم على نفسي يعني ربنا عمل حرام لنفسه
ربنا عمل قانون لنفسه لان ما فيش اعلى من ربنا فربنا عمل لنفسه هو قانون يمشي عليه. الزم نفسه بقانون. اني حرمت الظلم على نفسي في سورة الحجر بقى من الاية واحد واربعين النهاردة. رح للاية واحد واربعين عشان تفهم انا ليه عملت المقدمة دي الاول
معي من الاية واحد واربعين. اعوذ بالله السميع العليم من الشيطان الرجيم قال هذا صراط علي مستقيم. ربنا بيقول هذا صراط علي مستقيم. يبقى ربنا عمل الصراط اي طريق لنفسه
طريق مستقيم له هو اذا قال فعل لما يقول لنا في سورة التوبة ان المؤمنين اللي هيأمروا بالمعروف وينهوا عن المنكر ويقيموا الصلاة ويؤتوا الزكاة سيرحمهم اولئك يرحمهم الله يبقى هيرحمهم
اذا قال فعل ليه؟ لان ده صراط ربنا. كلمة يرحم من يشاء ويعذب من يشاء. ما تخوفناش كمؤمنين. ليه؟ لان على صراط مستقيم ربنا ما بيغيرش كلامه. ليه ما بيغيرش كلامه؟ اقرا واحد واربعين. قال هذا صراط علي مستقيم. عمل صراط لنفسه
واحنا شرحنا المفهوم ده قبل كده في سورة هود يعني من ست شهور لما بدأنا سورة هود الاية ستة وخمسين ان ربي على صراط مستقيم خلاص طيب صراط ربنا ده
اللي ربنا وضعه لنفسه هو صراط خاص بالله سبحانه وتعالى. صراط يليق بالله سبحانه وتعالى. لذلك هناك قراءة ازن قراءة يعقوب. الامام يعقوب قال هذا صراط علي مستقيم صراط علي يعني عالي
مستقيم تمام كمل معي الاية اتنين واربعين في سورة الحجر علشان نشوف ايه هو اللي ربنا وعد به وقال ان هو ده من صراطه المستقيم. يعني ده اللي لازم هيحصل
اقرا بقى اتنين واربعين وتلاتة واربعين ان عبادي ليس لك عليهم سلطان الا من اتبعك من الغاوين وان جهنم لموعدهم اجمعين عباد الله ليس للشيطان عليهم سلطان. يعني ليس له عليهم سيطرة
يبقى علشان تنقز نفسك وتحمي نفسك من سلطة الشيطان عليك تحقق يجب ان انت تحقق في نفسك العبودية لله ان عبادي ليس لك عليهم سلطان. يبقى انا عشان اتخلص من سلطة الشيطان علي اعمل ايه؟ ابقى من عباد الله. احقق
عبودية ما ينفعش نبقى احرار يعني لازم يبقى عبيد لله المسيحيين بيقولوا انهم ابناء الله ده مفهوم اجمل من عباد الله. لأ مش حقيقي انت كده كده عبد ما فيش انسان مش عبد
يا عبد للشهوات يا عبد لله في ملحدين فاكرين انهم لما تركوا الدين بقوا احرار وتحرروا من العبادة وهم غرقانين في العبادة لغاية مناخيرهم هنا لغاية هنا العباد عندهم عبادة ايه؟ عبادة الشهوات
عبادك المحرر الحقيقي من عبادة الشهوات هو هو عبادة الله وعبادة الانا يعبد نفسه وبيعبد شهواته اختار يا عبد لله يا عبد لشهواتك العبودية لله تختلف عن العبودية للبشر اللي بيدي
كلمة عبودية سمعة سيئة هو العبودية للبشر واللي حصل بين السادة والعبيد العبودية للبشر يا جماعة مرتبطة بالكآبة ومرتبطة بالحزن ومرتبطة بالالم. ليه؟ عشان التماثل بين السيد والعبد السيد انسان والعبد انسان. ليه ده يكون عبد عند ده؟ فالاحساس بالتماثل بينهم ده
يجعل العبودية مرتبطة بالكآبة والحزن والالم يجعل ان علاقة السيد بالعبد علاقة غير مقبولة وغير مريحة كزلك لان السيد بيمص دم وعرق العبد بتاعه بيستفيد منه ومن خير من خيره
وبيلقي له الفتات لكن العبودية لله عكس ذلك. مرتبطة بالراحة النفسية مش بالكآبة مرتبطة بالرضا مرتبطة بالامل. لانه لا يوجد تماثل بين السيد والعبد العبد هو اللي بيستفيد من خير سيده هو اللي بيمص خير سيده
العبد بيستفيد من خير السيد والسيد الله سبحانه وتعالى من اسمائه الحسنى السيد لا يستفيد شيئا من العبد بل يقوم برعايته ورزقه وحمايته فان عبادي ليس لك عليهم سلطان. طيب
بس فيه استثناء كمل الاية الا من اتبعك من الغاوين الا الناس اللي الشيطان هيقدر يغويهم ان الشيطان له عليهم سلطان هم اللي بيستسلموا لوسوسة الشيطان. فيصيروا من الغاوين اجمل حاجة بقى
ان الناس دول موصوفين على لسان الشيطان في الاية اربعين ازاي اقرا الاية اربعين الشيطان وصفهم بالمخلصين والمخلصين الا عبادك منهم المخلصين يعني اللي انت هتخلصهم هتختارهم ان انا ما اسيطرش عليهم
وفي لقاء المخلصين. يعني الناس اللي عندها اخلاص الناس اللي عندها اخلاص ربنا هيستخلصها ويخلصها عشان الشيطان ما يسترش عليها ركزوا معي بقى. بص الفرق بين الاية تسعة وتلاتين والاية اتنين واربعين. الشيطان بيقول ايه؟ في الاية تسعة وتلاتين
آآ واربعين قال ربي بما اغويتني لازينن لهم في الارض ولاغوينهم اجمعين الا عبادك منهم المخلصين والمخلصين في قراءة. فربنا رد عليه في الاية واحد واربعين واتنين واربعين وقال له ايه؟ قال هذا
صراط علي مستقيم ان عبادي ليس لك عليهم سلطان الا من اتبعك من الغاوين رد ربنا هو ان كل العباد ما فيش عليهم سلطان باستثناء الغاويين اللي هم مش مخلصين. وبالتالي
مش مخلصين بالتالي صارو غاوين. عميق جدا الكلام ده عشان تبقوا عارفين. يعني فهمتم ليه الصورة بتبدأ الف لام راء تلك ايات الكتاب وقرآن مبين تلك اسم اشارة للبعيد. ازا الايات دي ايات عالية نازلة من علي نازلة من من خارج العالم على العالم عشان يقرأوا
وفي نفس الوقت هي عميقة المعاني فتحت للغوص كانك بتقضي احنا بنعمل وبنغوص عشان نطلع ونستخرج العميقة اللي فيها. بس بعد ما نستخرج المعاني وقرآن مبين. ليصبح القرآن واضح وموضح لحقيقة الحياة
حقيقة الوجود. يا جماعة احنا بنقرأ كتاب الوجود في كتاب بيفهمك كيمياء. فيه كتاب بيفهمك فيزيا. فيه كتاب بيفهمك جغرافيا. ده كتاب بيفهمك الوجود. حقيقة الوجود لذلك احنا واحنا بنقراه بنشعر وكأننا خرجنا وبنبص على العالم من فوق
انت بتشعر بشعور مختلف وانت بتقرأ القرآن عن اي كتاب اخر. لانه بياخدك برة وبتبص على العالم من فوق. كمل معي اتنين واربعين تلاتة واربعين ان عبادي ليس لك عليهم سلطان الا من اتبعك من الغاوين. وان جهنم لموعدهم
بمعين مبروك يلا الناس اللي كانت بتظلم وبتعزب وبتحرم الام من ولادها والاب من ولاده والكفار اللي بيتريقوا على حياة ربنا والناس اللي عبدت الالهة المزيفة. مبروك ان جهنم لموعدهم اجمعين
كلهم اجمعين ما فيش واحد هيستثنى طب دي هتبقى زحمة اوي في الدخول لا معمول حساب كل حاجة اقرا اربعة واربعين ما تقلقش لها سبعة ابواب. لكل باب منهم جزء مقصود. فبعد كلمة اجمعين قال لك بس الدنيا منظمة. لها سبعة ابواب
كل باب منهم جزء مقسوم فيه نزام دخول مش هتجلى اللي عرضوا الالية المزيفة هنا من الباب ده. واللي عددوا الفلوس هنا من الباب ده وباعوا ضمائرهم. واللي عبدوا الحاكم وباعوا ضمائرهم في الباب ده. والزالمين من الباب ده. والخائنين
من الباب ده لها سبعة ابواب لكل باب منهم. منهم هم جزء مقسوم كل مجموعة داخلة من الباب بتاعها اللهم لا تجعلنا منهم ابدا يا رب في اوبشن تاني بقى عشان كده الواحد قلبه اتقبض
اه اقرا خمسة واربعين ان المتقين في جنات وعيون ادخلوها بسلام امنين ونزعنا ما في صدورهم من غل اخوانا على سرر متقابلين. لا مجال يمسهم فيها نصب وما هم منها بمخرجين ياه. بقرا الايات يقول ايوة بقى. يا رب يا رب اجعلنا منهم يا رب. لأ ده هم دول مين
دول دول المتقين ربنا بيقول ان المتقين في جنات وعيون. اقرا خمسة واربعين كويس. ان المتقين في جنات وعيون الله طب الواحد عايز يبقى من من المتقين ابقى من المتقين ازاي
اذا قارئ القرآن بتدبر ركز على الانسان في هذا الكتاب سيجد ان الهدف الرئيسي لهذا الكتاب هو وصول بالانسان للتقوى. ده اهم حاجة الهدف الرئيسي من من هذا الكتاب هو الوصول بالانسان للتقوى
اول ما تفتح المصحف تقرأ الفاتحة ثم البقرة في اول صفحة من البقرة هتلاقي بقى ايه صفات تلات فئات الكافرين في ايتين المنافقين تلتاشر اية والمؤمنين اربع ايات لا مش المؤمنين. امال مين؟ المتقين
الف لام ميم ذلك الكتاب لا ريب فيه هدى للمتقين مش للمؤمنين المتقين هم الايليت بتوع المؤمنين. الطبقة الراقية بتاعة المؤمنين الا كريند ولا كرين بتاع المؤمنين التقوى باختصار هي انك تعرف نقاط ضعفك فين
ومواطن الخطر ثم تحذر من الوقوع في المعاصي مستقبلا التقوى انك تبقى مخلي بالك ما تقعش في معاصي تاني حريص انك ما تقعش في معاصي في المستقبل ازا عملت كده ربنا يغفر لك معاصي الماضي
اقرا معي خمسة واربعين. ان المتقين في جنات وعيون. عندي دروس في موضوع التقوى ده واتشرح في التربية الايمانية واتشرح في كزا حاجة. ممكن ترجعوا لها ان شاء الله. ده درس لوحده بتاع اربعين دقيقة يعني
ان المتقين في جنات وعيون المتقين اسماء ملغاويين هيكونوا في النار. هيبقوا هم في جنات وعيون. جنات يعني حدائق فيها ثمار اروى زهور وروائح جميلة طب عايزين مية بقى عشان نشرب ونط فيها كمان بقى وندلدل رجلينا وعيون عيون يعني عيون من المياه بتتفجر من الارض. يا سلام
يا ريت يا جماعة بس معقول احنا نستاهل النعيم ده الواحد ذنوبه واقفة حائل بينه وبين الجنة قبل ما شعور الاحباط يتملكك القرآن شعر بك فبيبشرك في الاية تسعة واربعين وبيقول لك ايه ان ذنوبك دي
ليست حائل امام انك تبقى من المتقين وانك تدخل الجنة. اقرا معي تسعة واربعين. نبئ عبادي اني انا الغفور الرحيم الله الغفور صيغة مبالغة من غافر غفور على وزن فاعول. يعني يغفر مغفرة كبيرة. اكول يأكل يعني كثيرة كميات كبيرة
نقوم ينام مدد طويلة غفور يغفر اي ذنب طالما انك تبت منه رحيم غفور رحيم يرحمنا في الدنيا وفي الاخرة بس يا ترى مغفرة ربنا دي قيمة يعني كبيرة اقرا الاية اللي بعدها وان عذابي هو العذاب الاليم الاية خمسين
لما يبقى عذابه في نار جهنم عذاب اليم ويرحمك منه. ويغفر لك فلا تدخل النار. يبقى غفرانه ورحمته قيمة جدا ولا لا؟ قيمة جدا وقيمتها في انها انقزتك من ايه
من النار ومن العزاب الاليم. المدير وطارق جدا قلنا المسل ده كزا مرة. المدير لما يسامح موزف في غلطة ارتكبها عقوبتها خصم من المرتب نص يوم غير لما يسامحوا في غلطة عقوبتها انه يكلم النيابة ويدخله السجن
دي مغفرة غير دي تماما. يبقى كلما زادت شدة العقوبة كلما اصبحت المغفرة ذات قيمة اكبر احنا كده فوتنا ايات ستة واربعين سبعة واربعين تمانية واربعين. نرجع لهم دلوقتي ان المتقين في جنات وعيون
ادخلوها بسلام امنين. ونزعنا ما في صدورهم من غل اخوانا على سرر متقابلين. وهم خدينا الجنات والعيون دي الملائكة بتحييهم وتدعوهم للدخول ادخلوها بسلام امنين الملايكة بتكلمهم بس هو في حاجة بقى مشكلة ولا حاجة. انا في لي زميل
جاري كل شوية يخش يركن في الجراج مكانه قلت له مليون مرة لأ وابقى راجع بالليل وتعبان وبينكد علي فانا بصراحة الراجل ده مش نازل لي من هنا مش نازل لي من زوره
السيجاري ده راجل ما بيفوتش صلاة وشكله اخلاقه برضه كويسة شكله كده من اهل الجنة. فهتبقى بصراحة يعني عكننة. لما اخش الجنة الاقيه في وشي ما فيش عكننة في الجنة
اقرا الاية سبعة واربعين ونزعنا ما في صدورهم من غل اخوانا على سرر متقابلين. ما فيش حد من اهل هل الجنة يكون في قلبه غل لحد تاني ده هينزع منه. طالما انها ناس تستحق دخول الجنة سينزع الغل من قلوبهم لبعض
لا يمسهم فيها نصب وما هم منها بمخرجين لفيها نكد ولا فيها تعب ولا فيها قلق من انها تخلص ما هو الواحد وهو بيستمتع بحاجة بيبقى متضايق انها هتخلص ده حلم وهيخلص. لا لا لا
وما هم منها بمخرجين. امنين امنين حتى على مستقبلهم في الجنة. نقول لهم خلاص جايين دخلوا مش خارجين منها وهيستمتعوا الى الابد ربنا يجعلني واياكم منهم ان شاء الله ونتوقف منه النهاردة. اللهم انا نسألك حبك وحب من يحبك وحب كل عمل يقاربنا الى حبك
اللهم ما رزقتنا ما نحب فاجعله قوة لنا فيما تحب. وما زويت عنا مما نحب فاجعله فراغا لنا فيما تحب اللهم اجعل حبك احب الينا من اهلينا واموالنا ومن الماء البارد على الظمأ
اللهم حببنا اليك والى ملائكتك وانبيائك ورسلك وعبادك الصالحين. واجعلنا ممن يحبك ويحب ملائكتك وانبيائك ورسلك وعبادك الصالحين اللهم احيي قلوبنا بحبك واجعلنا لك كما تحب اللهم اجعلنا نحبك بكل قلوبنا ونرضيك بكل اجسادنا. اللهم اجعل حبنا كله لك وسعينا كله في مرضاتك
اللهم اجعل القرآن الكريم ربيع قلوبنا ونور صدورنا وجلاء احزاننا وذهاب همومنا ومغفرة ذنوبنا. اسأل الله العلي العظيم ان يجعل هذا التدبر في ميزان حسناتي وحسناتكم اللهم انك تعلم ان هذه القلوب قد اجتمعت على كتابك وعلى محبتك
والتقت يا ربنا على طاعتك وتوحدت على دعوتك وتعاهدت على نصرة شريعتك فوثق اللهم رابطتها وادم مدها واهدها سبلها واملأها بنورك الذي لا يخفو. واشرح صدورها الايمان بك وجميل التوكل عليك. واحيها يا ربنا بمعرفتك وامتها على الشهادة في سبيلك
انك نعم المولى ونعم النصير. والسلام عليكم ورحمة الله وبركاته